Rangkong Papan ngggadhahi nami Latin Buceros bicornis punika spesies ingkang paling ageng saking suku peksi Bucerotidae.[1] Rangkong papan ingkang sampun diwasa nggadhahi ukuran ingkang ageng sanget, dawanipun ngantos 160 cm.[1] Peksi Rangkong papan punika nggadhahi wulu ingkang werninipun cemeng, saha tamduk kuning-cemeng wonten ing nginggilipun cucuk ingkang ageng saha awerni kuning.[1] Kulit rainipun awerni cemeng kanthi wulu ing jangganipun ingkang awerni kuning radi coklat.[1] Wulunipun buntut peksi Rangkong papan punika nggadhahi werni pethak kanthi garis cemeng kandel wonten ing tengahipun.[1] Sungu manuk Rangkong papan punika nggadhahi bolongan.[1] Peksi Rangkong papan ingkang wadon ukuranipun langkung alit tinimbang ingkang jaler.[1] Peksi rangkong papan jaler saha rangkong wadon saged dipunbèntenaken saking mripatipun.[1] Mripat peksi rangkong papan wadon punika awerni biru, déné ingkang jaler nggadhahi mripatipun awerni abrit.[1]